عطا محمد نور: افغانستان نینگ شمالیده وضعیت سوریه گه اوخشب قاله دی
عطا محمد نور اوشبو مطلب نی پایتخت کابلده قیلگن بیر صحبتی جریانیده بیلدیردی
افغانستان نینگ شمالیده جایلشگن بلخ ولایتی نینگ والی سی عطا محمد نور امنیت نینگ تامین ایتیلیشی بوییچه دولت تامانیدن زود لیک بیلن کیره ک لیک تدبیر لر نینگ آلینمس لیگی تقدیرده, شمالی ولایت لرده وضعیت نینگ سوریه گه اوخشب قاله دیگن لیگی نی بیلدیردی.
شونده ی قیلیب نور منطقه ده گی تروریزم تهدید لری نینگ زود لیک بیلن یوق ایتیلیشی کیره ک ایکن لیگی نی معلوم قیلدی.
بلخ ولایتی والیسی پایتخت کابلده بیر ییغیلیش جریانیده قیلگن اوشبو صحبتی جریانیده تروریست گروه لرنینگ یوق ایتیلیشی اوچون دولت تامانیدن آلینگن تدبیر لرنینگ ییترسیز ایکن لیگی نی ایسله تیب اوتدی.
عینی دمده نور, ایریم اولکه لرنینگ ایندی پالیسی سی نی اوزگرتگن لیک لری نی معلوم قیلرایکن, بعضی دولت لر نینگ داعش گه قرشی طالبان نی حمایه قیلیب باشله گن لیگی نی بیلدیردی.
سونگگی پیت لرده افغانستان نینگ شمالی ولایت لریده گی ایریم جای لر ده تروریست گروه لرنینگ فعالیت قیله باشله گن لیک لری کورینماقده.
pes_Arab pes_Arab azb_Arab azb_Arab azb_Arab azb_Arab azb_Arab